**ОПШТИНСКО ВЕЋЕ ОПШТИНЕ ГАЏИН ХАН** на основу члана 46 Закона о локалној самоуправи ( „Службени гласник РС“ бр.129/2007), члана 57. Статута општине Гаџин Хан („Службени лист града Ниша“ број 63/2008, 31/2011, 46/2011 и 36/2013), члана 3. Одлуке о Општинском већу општине Гаџин Хан („Службени гласник града Ниша“ бр.83/2008), члана 18. Пословника Општинског већа општине Гаџин Хан („Службени лист града Ниша“ број 93/2004) на својој 62. (шездесетдругој) седници, одржаној дана 12. јуна 2014. године, **УТВРЂУЈЕ**

**П Р Е Д Л О Г**

**ОДЛУКЕ О ДОПУНИ ОДЛУКЕ О ОПШТИНСКОЈ УПРАВИ**

**УТВРЂУЈЕ СЕ** предлог Одлуке о допуни Одлуке о Општинској управи општине Гаџин Хан („Службени лист града Ниша“ бр.83/2008 и 54/2009), који предлог је саставни део ове одлуке, те исти доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-03-372/14-III ПРЕДСЕДНИК

У Гаџином Хану, 12. јуна 2014. године Саша Ђорђевић

 **ПРЕДЛОГ**

На основу члана 59. став 1. Закона о локалној самоуправи ( „Службени гласник РС“ бр.129/2007) и члана 75. став 1. Статута општине Гаџин Хан ( „Службени лист града Ниша“ бр.63/2008, 31/2011, 46/2012 и 36/2013) Скупштина Општине Гаџин Хан на својој седници одржаној дана\_\_\_\_\_\_\_\_\_\_\_\_\_2014. године доноси

**О Д Л У К У**

**О ДОПУНИ ОДЛУКЕ О ОПШТИНСКОЈ УПРАВИ**

Члан 1

Иза члана 15 Одлуке о Општинској управи општине Гаџин Хан („Службени лист града Ниша“ број 83/2008 и 54/2009) додаје се нови члан 15а који гласи:

 „Члан 15а

У оквиру Службе за привреду и инспекцијске послове организује се Одсек за извршење решења о уклањању објекта, који обавља следеће послове:

-извршава решења надлежног грађевинског инспектора о уклањању објекта, односно његовог дела;

-доставља грађевинском инспектору предлог ради сачињавања програма уклањања објеката;

-око извршеник сам не спроведе извршење решења о уклањању објекта или његовог дела, извршава решења надлежног грађевинског инспектора преко привредног друштва, односно другог правног лица или предузетника, у складу са законом, на терет извршеника;

-подноси захтевнадлежној полицијској управи да у складу са закопном, пружи полицијску помоћ ради омогућавања спровођења решења о уклањању објекта, односно његовог дела;

-по извршеном уклањању објекта, односно његовог дела сачињава записник о уклањању објекта, односно његовог дела, који се доставља и органу надлежном за послове катастра непокретности“.

Члан 2

Ова одлука ступа на снагу осмог дана од дана објављивања у „Службеном листу града Ниша“.

СКУПШТИНА ОПШТИНЕ ГАЏИН ХАН

Број:\_\_\_\_\_\_\_\_\_\_\_\_\_\_\_\_/2014-II

У Гаџином Хану ПРЕДСЕДНИК

 Драгослав Ранчић